Suid-Afrika is gasheer van die gewilde internasionale Ensminger-varksimposium | OFM
Suid-Afrika is gasheer van die gewilde internasionale Ensminger-varksimposium
06:40 Wed, 27 Feb 2019
Die Suid-Afrikaanse varkbedryf kan hom regmaak vir die internasionale Ensminger-varksimposium wat, sedert sy 50-jarige bestaan, die eerste keer op die Afrika-kontinent aangebied sal word.
Suid-Afrika is vanjaar die gasheer van dié simposium, wat van 22 tot 23 Mei in die Oos-Rand plaasvind. Dié simposium is jaarliks oor die wêreld heen 'n hoogtepunt op boere, navorsers en verskaffers se kalender.
Dit is na die landboukundige navorser en skrywer, prof. M.E. Ensminger, vernoem en word deur die Iowa-staatsuniversiteit en die Varktelersgenootskap van Suid-Afrika aangebied. Die simposium word ook deur die Vereniging van Veevoervervaardigers (Afma) en die Suid-Afrikaanse Varkprodusente-organisasie (Savpo) ondersteun.
OFM-nuus se Christal-Lize Muller het met Dr. Danie Visser, 'n veekundige genetikus in die teling en genetika van varke, asook die direkteur van Juventis, gepraat.
Dit was dr. Danie Visser, ‘n veekundige genetikus in die teling en genetika van varke en die direkteur van Juventis.
Vir meer inligting oor die symposium besoek www.ensmingersymposium.co.za.
Landbounuus-podcast: Geen rede tot paniek oor Afrika-varkpes nie - Departement